
ΝΟΜΟΣ ΥΠ’ ΑΡΙΘ. 2194 

Αποκατάσταση του Εθνικού Συστήματος Υγείας και άλλες 
διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 
Άρθρο 1 

Επαναφέρονται σε ισχύ οι διατάξεις των άρθρων: 
α) 2, 3 και 4 του ν. 1278/1982 'Για σύσταση Κεντρικού 
Συμβουλίου Υγείας" (ΦΕΚ 105 Α ), 
β) 1,2,3,4,14,15,17,18,19,24*31 και 41 του ν. 1397/ 
1983 "Εθνικό Σύστημα Υγείας" (ΦΕΚ 143 Α ) και 7 παρ. 
2,4,5,6,8,9,10,11,12 και 8 παρ.1 του ν. 1579/1985 (ΦΕΚ 
217 Α'), καθώς και 62 του ν. 1759/1988 (ΦΕΚ 50 Α'), 
όπως αυτές (σχυαν πριν από τη δημοσίευση του ν 
2071/1992 (ΦΕΚ 123 Α) και 
γ) 19 του ν. 1771/1988 "Τροποποίηση και συμπλήρωση 
του συστήματος εισαγωγής σπουδαστών στην τριτο¬ 
βάθμια εκπαίδευση και άλλες διατάξεις" (ΦΕΚ 71 Α'), 
όπως αυτό αντικαταστάθηκε με την παρ. 3 του άρθρου 
2 του ν. 1821/1988. 

Άρθρο 2 

Μετεκπαίδευση ιατρών 

1. Η μετεκπαίδευση με απόσπαση των ιατρών και 
οδοντιάτρων του Ε.Σ.Υ , των φαρμακοποιών καθώς και 
των λειτουργών των άλλων επαγγελμάτων υγείας κα¬ 
θίσταται υποχρεωτική σε μόνιμη και συνεχή βάση, από 
τα κέντρα υγείας προς τα νομαρχικά νοσοκομεία και 
από τα νομαρχιακά νοσοκομεία προς τα αντίστοιχα 
περιφερειακά. 

2. Στο Υπουργείο Υγείας. Πρόνοιας και Κοινωνικών 
Ασφαλίσεων συνιστάται Διεύθυνση Μετεκπαίδευσης που 
έχει την ευθύνη για το συντονισμό των συγκεκριμένων 
μ ετεκ παιδευτικών προγραμμάτων. 

Με προεδρικό διάταγμα, που εκδίδεται με πρόταση 
των Υπουργών Προεδρίας της Κυβέρνησης, Οικονομι¬ 
κών και Υγείας, Πρόνοιας και Κοινωνικών Ασφαλίσεων, 
σύμφωνα με το άρθρο 24 παρ. 5 του ν. 1558/1985^ 
ρυθμίζονται όλα τα σχετικά θέματα που αφορούν την 
οργάνωση, στελέχωση και λειτουργία της παραπάνω 
Διεύθυνσης. 

3. Τα προγράμματα μετεκπαίδευσης εισηγείται ενδε- 
καμελής επιτροπή μετεκπαίδευσης που αποτελείται από 


διευθυντές του Ε.Σ.Υ. εκ των οποίων ένας εκπρόσωπος 
των νοσοκομειακών ιατρών, που ορίζεται από τη διοίκηση 
της κορυφαίας ενιαίας συνδικαλιστικής οργάνωσης των 
νοσοκομειακών ιατρών και ένας εκπρόσωπος που ορί¬ 
ζεται από τον Πανελλήνιο Ιατρικό Σύλλογο και πανε¬ 
πιστημιακούς καθηγητές όλων των βαθμίδων και συ¬ 
γκροτείται με απόφαση του Υπουργού Υγείας, Πρόνοιας 
και Κοινωνικών Ασφαλίσεων με πενταετή θητεία. Συμ¬ 
βουλευτικά όργανα της επιτροπής μετεκπαίδευσης ο¬ 
ρίζονται ρι επιστημονικές ιατρικές εταιρείες. 

Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, μετά από εισήγηση της επι¬ 
τροπής μετεκπαίδευσης, καταρτίζεται το μετεκπαιδευ- 
τικό πρόγραμμα, ρυθμίζονται οι όροι και οι προϋποθέσεις 
μετεκπαίδευσης και καθορίζεται και>ά0β-άλλη σχετική 
λεπτομέρεια που αφορά τη διαδικασία και εν γένει την 
εφαρμογή των διατάξεων των προηγούμενων παοανοά- 
φων. 

4. Ο διευθυντής κάθε τμήματος, μονάδας και εργα¬ 
στηρίου των νοσοκομείων καταρτίζει ετήσιο εκπαιδευτικό 
πρόγραμμα για την εκπαίδευση των ιατρών. Το εκπαι¬ 
δευτικό πρόγραμμα πραγματοποιείται τις τελευταίες 
ώρες του ωραρίου των ιατρών και η τήρησή του επο¬ 
πτεύεται από τ. διευθυντή του τομέα και την επιστη¬ 
μονική επιτροπή Ο διευθυντής του τομέα και η επι¬ 
στημονική επιτροπή υποχρεούνται να υποβάλλουν στη 
Διεύθυνση Μετεκπαίδευσης του Υπουργείου Υγείας, 
Πρόνοιας και Κοινωνικών Ασφαλίσεων ετήσια έκθεση 
επί του συντελεσθέντος εκπαιδευτικού και μετεκπαι- 
δευτικού έργου. 

5. Στο Υπουργείο Υγείας, Πρόνοιας και Κοινωνικών 
Ασφαλίσεων συνιστάται "Διεύθυνση Ανάπτυξης Κοινο¬ 
τικών Προγραμμάτων", που υπάγεται στη Γενική Διεύ¬ 
θυνση Διοικητικής Υποστήριξης. 

α) Σκοπός της υπηρεσίας της προηγούμενης παρα- 
/ράφου είναι: 

1) η μελέτη και ο συντονισμός των ενεργειών για 
πιν αξιοποίηση των πηγών χρηματοδότησης από τις 
Ευρωπαϊκές Κοινότητες προγραμμάτων κάλυψης των 
υγειονομικών και προνοιακών αναγκών της χώρας, 

2) η παρακολούθηση των δυνατοτήτων που παρέχο¬ 
νται από τους διεθνείς χρηματοδοτικούς μηχανισμούς 
και η ενημέρωση των κατά αντικείμενο αρμόδιων Διευ¬ 
θύνσεων, 

3Τη προώθηση προγραμμάτων χρηματοδότησης δρα¬ 
στηριοτήτων του Υπουργείου, 

4) η παρακολούθηση σε συνεργασία με τις αρμόδιες 
υπηρεσίες της εξέλιξής τους σύμφωνα με τις αναλαμ¬ 
βανόμενες υποχρεώσεις, 

5) η παρακολούθηση της οικονομικής πολιτικής της 
Ευρωπαϊκής Ένωσης, 

6) η παρακολούθηση της Κοινοτικής πολιτικής και 
τωγ προγραμμάτων χρηματοδότησης από τον Κοινοτικό 
Προϋπολογισμό στους τομείς υγείας και πρόνοιας. 

β) Με προεδρικό διάταγμα, που εκδίδεται μετά από 
πρόταση των Υπουργών Προεδρίας της Κυβέρνησης 
και Υγείας, Πρόνοιας και Κοινωνικών Ασφαλίσεων κα¬ 
θορίζονται: 

1) η διάρθρωση της Διεύθυνσης Ανάπτυξης Κοινο¬ 
τικών προγραμμάτων σε τμήματα και γραφεία, 

2) οι αρμοδιότητές της, 

3) οι σχετικές λεπτομέρειες για την εύρυθμη λει¬ 
τουργία της. 

γ) Για την υποβοήθηση της συνιστωμένης Διεύθυνσης, 
στη μελέτη, επεξεργασία, κατάρτιση και αξιολόγηση 
προγραμμάτων χρηματοδοτούμενων και από την Ευ¬ 
ρωπαϊκή Ένωση, δύναται με απόφαση του Υπουργού 
Υγείας, Πρόνοιας και Κοινωνικών Ασφαλίσεων να συ¬ 
γκροτούνται κατά περίπτωση ομάδες εργασίας από 
ειδικούς επιστήμονες. 

Με την ίδια απόφαση ορίζονται το έργο της ομάδας 
εργασίας και η αμοιβή των μελών της. 

Η δαπάνη για την αμοιβή αυτή βαρύνει τις πιστώσεις 
του προϋπολογισμού του Υπουργείου Υγείας, Πρόνοιας 
και Κοινωνικών Ασφαλίσεων. 

δ) Επιτρέπεται με απόφαση του Υπουργού Υγείας, 
Πρόνοιας και Κοινωνικών Ασφαλίσεων η τοποθέτηση 
υπαλλήλων του Υπουργείου Υγείας, Πρόνοιας και Κοι¬ 
νωνικών Ασφαλίσεων, καθώς και η απόσπαση ή μετά¬ 
ταξη, σύμφωνα με τις ισχύουσες διατάξεις, υπαλλήλων 
που υπηρετούν σε νομικά πρόσωπα εποπτευόμενα από 
το Υπουργείο αυτό για τη στελέχωση της Διεύθυνσης 
Ανάπτυξης Κοινοτικών Προγραμμάτων. 

Άρθρο 3 

Εθνική Σχολή Δημόσιας Υγείας 

1. Η Υγειονομική Σχολή Αθηνών (Υ.Σ.Α.) μετατρέπεται 
από αποκεντρωμένη δημόσια υπηρεσία σε εκπαιδευτικό 
και ερευνητικό ίδρυμα με τη μορφή νομικού προσώπου 
δημοσίου δικαίου που έχει πλήρη αυτοτέλεια διοικητική 
και οικονομική και ονομάζεται Εθνική Σχολή Δημόσιας 
Υγείας (Ε.Σ.Δ.Υ.). Η εποπτεία του κράτους επί της 
Ε.Σ.Δ.Υ. ασκείται από τον Υπουργό Υγείας, Πρόνοιας 
και Κοινωνικών Ασφαλίσεων. 

2. Σκοποί της (Ε.Σ.Δ.Υ.) είναι η εκπαίδευση πτυχιούχων 
Α.Ε.Ι. και Τ.Ε.Ι., η επιστημονική έρευνα και η παροχή 
επιστημονικών υπηρεσιών σε θέματα δημόσιας υγείας, 
κοινωνικής φροντίδας, διοίκησης-διαχείρισης υπηρεσιών 
υγείας, οικονομικών και αγωγής της υγείας και κοινω¬ 
νικής πολιτικής γενικότερα. Τα διπλώματα σπουδών της 
Ε.Σ.Δ.Υ. αποτελούν μεταπτυχιακούς τίτλους ^σπουδών 
αντίστοιχους με το περιεχόμενο των προγραμμάτων 
σπουδών. 

3. Με προεδρικό διάταγμα, που εκδίδεται με πρόταση 
του Υπουργού Υγείας, Πρόνοιας και Κοινωνικών Ασφα¬ 
λίσεων και του Υπουργού Εθνικής Παιδείας και Θρη¬ 
σκευμάτων, καθορίζονται: 1) τα όργανα διοίκησης της 
Σχολής, σύμφωνα με όσα ισχύουν για τα Α.Ε.Ι., 2) η 
διάρθρωση των υπηρεσιών, οι εκπαιδευτικοί τομείς και 
τα ερευνητικά κέντρα της Σχολής, 3) ο τρόπος επι¬ 


λογής και εισαγωγής των σπουδαστών, 4) οι κατηγορίες 
των απονεμόμενων διπλωμάτων σπουδών, 5) οι πόροι 
της Σχολής, καθώς και κάθε άλλη σχετική λεπτομέρεια 
της οργάνωσης, διοίκησης και λειτουργίας της. 

Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, ύστερα από πρόταση της 
Ε.Σ.Δ.Υ., εκδίδεται'ο κανονισμός λειτουργίας και ο 
κανονισμός σπουδών της Σχολής.* 

4. Με το κατά την προηγούμενη παράγραφό ή άλλο 
προεδρικό διάταγμα: α) Συνιστώνται οι θέσεις του δι¬ 
δακτικού και επιστημονικού προσωπικού της Σχολής και 
ορίζεται η διάρθρωσή τους κατά βαθμίδα κατ' αντιστοιχία 
προς τις βαθμίδες του Δ.Ε.Π. των Α.Ε.Ι. και καθορίζεται 
ο τρόπος και η διαδικασία προκήρυξης και πλήρωσής 
τους, β) Συνιστώνται οι κατά κλάδο θέσεις του μη 
διδακτικού και επιστημονικού προσωπικού της Σχολής. 

Οι θέσεις του διδακτικού και επιστημονικού προσω¬ 
πικού της Υγειονομικής Σχολής Αθηνών μεταφέρονται 
και προστίθενται στον οργανισμό της Ε.Σ.Δ.Υ.. Οι κα¬ 
θηγητές και το λοιπό διδακτικό και επιστημονικό προ¬ 
σωπικό, που υπηρετεί στη Υγειονομική Σχολή Αθηνών, 
κατά τη δημοσίευση του παρόντος, κατατάσσεται αυ¬ 
τοδικαίως στις μεταφερόμενες θέσεις. Το προσωπικό 
αυτό διατηρεί και τα κάθε είδους ασφαλιστικά του 
δικαιώματα. 

Το μη διδακτικό και επιστημονικό προσωπικό που 
υπηρετεί στην Υ.Σ.Α. κατά τη δημοσίευση του παρόντος, 
δύναται με αίτησή του να μετατάσσεται και να εντάσ¬ 
σεται ανάλογα με τα χρόνια υπηρεσίας του σε αντί¬ 
στοιχες με τα προσόντα του θέσεις της Ε.Σ.Δ.Υ.. 

Οι προβλεπόμενες στον προϋπολογισμό του Υπουρ¬ 
γείου Υγείας, Πρόνοιας και Κοινωνικών Ασφαλίσεων 
πιστώσεις για τη μισθοδοσία του προσωπικού και τις 
δαπάνες λειτουργίας της Υγειονομικής Σχολής Αθηνών 
μεταφέρονται και εγγράφονται στον προϋπολογισμό 
της Ε.Σ.Δ.Υ.. 

5. Έως τη συγκρότηση των οργάνων διοίκησης της 
Ε.Σ.Δ.Υ., με την έκδοση των προβλεπόμενων από το 
άρθρο αυτό προεδρικών διαταγμάτων, η διοίκηση της 
σχολής ασκείται από το σύλλογο των καθηγητών της 

^Υ.Σ.Α. και τον κοσμήτορά της. Έως την έκδοση του 
οργανισμού της η Ε.Σ.Δ.Υ., λειτουργεί βάσει των δια¬ 
τάξεων που ισχύουν κατά την έκδοση του παρόντος 
νόμου. Από τη δημοσίευση του παρόντος όλη η κινητή 
και ακίνητη περιουσία και ο εν γένει εξοπλισμός της 
Υ.Σ.Α., καθώς και το αρχείο αυτής περιέρχονται αυτο¬ 
δικαίως και χωρίς διατυπώσεις στο ιδρυόμενο με το 
παρόν Ν.Π.Δ.Δ.. Τα υφιστάμενα εργαστήρια και τα κάθε 
είδους κέντρα αναφοράς της Υγειονομικής Σχολής 
Αθηνών μεταφέρονται και διατηρούνται στην Ε.Σ.Δ.Υ.. 

6. Οι ρυθμίσεις του παρόντος νόμου δεν μεταβάλλουν 
το ισχύον μισθολογικό, ασφαλιστικό, συνταξιοδοτικό και 
βαθμολογικό καθεστώς των καθηγητών της Υ.Σ.Α., ούτε 
θίγουν την ισχύ των άρθρων 54 παρ. 1 του α.ν. 1430/1938 
και 3 παρ. 1 και 2 του β.δ. 3/11/1950. Ευεργετικότερες 
διατάξεις που ισχύουν για την Υγειονομική Σχολή Α¬ 
θηνών εξακολουθούν να εφαρμόζονται και για την 
Ε.Σ.Δ.Υ.. 

Άρθρο 4 

Καθεστώς πλήρους απασχόλησης 

1. Από τη δημοσίευση του νόμου αυτού το καθεστώς 
των ιατρών του Ε.Σ.Υ., που έχουν μεταβάλει την ερ¬ 
γασιακή τους σχέση και έχουν γίνει μερικής απασχό¬ 
λησης, σύμφωνα με τις διατάξεις του άρθρου 71 του 
ν. 2071/1992, μετατρέπεται σε καθεστώς πλήρους α¬ 
πασχόλησης. Οι ιατροί αυτοί θα εργάζονται πέντε (5) 

ημέρες την εβδομάδα οε συνεχές πρωινό οκτάωρο 
ημερησίως και θα συμμετέχουν στο πρόγραμμα εφημε¬ 
ρίας των νοσοκομείων, όπως ορίζεται στο άρθρο 88 
του ν. 2071/1992. Κατ' εξαίρεση όσοι από τους παρα¬ 
πάνω ιατρούς το επιθυμούν μπορούν, με αίτησή τους 
η οποία υποβάλλεται εντός αποκλειστικής προθεσμίας 
ενός μηνός που αρχίζει από τη δημοσίευση του παρό¬ 
ντος στην Εφημερίδα της Κυβερνήσεως, να επανέλθουν 
στο καθεστώς πλήρους και αποκλειστικής απασχόλησης 
στο οποίο υπήγοντο πριν από τη μεταβολή της εργα¬ 
σιακής τους σχέσης. 

2. Οι ιατροί, που υπάγονται στις διατάξεις της προ- 
γούμενης παραγράφου, παραμένουν στις θέσεις τους 
ως ιατροί πλήρους απασχόλησης μέχρι να συμπληρωθεί 
ο προβλεπόμενος χρόνος παραμονής σε αυτές, σύμ¬ 
φωνα με την παράγραφο 1 περίπτωση α' του άρθρου 
71 του ν. 2071/1992, οπότε οι θέσεις αυτές επανα- 
προκηρύσσονται. 

3. Από την έναρξη ισχύος του παρόντος νόμου δεν 
επιτρέπεται η υποβολή νέων αιτήσεων υπαγωγής στο 
κατά τις διατάξεις του άρθρου 71 του ν. 2071/1992 
καθεστώς μερικής απασχόλησης. 

4. Στους ιατρούς του παρόντος άρθρου καταβάλλονται 
επιπλέον αποδοχές και επιπλέον πάγια μηνιαία απο¬ 
ζημίωση εφημεριών ετοιμότητας, πέραν εκείνων που 
καθορίζονται στα άρθρα 85 και 86 του ν. 2071/1992, 
το ύψος των οποίων καθορίζεται με προεδρικό διάταγμα! 
που εκδίδεται με πρόταση των Υπουργών Υγείας, Πρό¬ 
νοιας και Κοινωνικών Ασφαλίσεων και Οικονομικών, 
λαμβανομένου υπόψη και του καθεστώτος πλήρους καί 
όχι αποκλειστικής απασχολήσεως αυτών. 

Άρθρο 5 

Οργανωτικά θέματα υγείας 

1. Από τη δημοσίευση του νόμου αυτού όλα τα κέντρα 
υγείας μετατρέπονται και λειτουργούν ως αποκεντρω¬ 
μένες οργανικές μονάδες των νοσοκομείων του νομού 
στον οποίο ανήκουν. Κατ' εξαίρεση με αιτιολογημένη 
απόφαση του Υπουργού Υγείας, Πρόνοιας και Κοινω¬ 
νικών Ασφαλίσεων δύνανται να υπάγονται και σε νο¬ 
σοκομεία άλλων νομών. Οι υγειονομικοί σταθμοί μετα- 
τρέπονται σε περιφερειακά ιατρεία και λειτουργούν ως 
αποκεντρωμένες μονάδες των κέντρων υγείας. 

Οι θέσεις του προσωπικού όλων των κλάδων των 
κέντρων υγείας και των υγειονομικών σταθμών, που 
συστήθηκαν βάσει του άρθρου 15 παρ. 6 του ν. 2071/ 
1992, καταργούνται και συνιστώνται ισάριθμες και ο- 
μοιόβαθμες προς αυτές θέσεις, οι οποίες προστίθενται 
στον οργανισμό των αντίστοιχων νοσοκομείων που 
υπάγονται και προκηρύσσονται Εεχωριστά για το κέντρο 
υγείας, 

Το πόσης φύσεως προσωπικό, που υπηρετεί κατά τη 
δημοσίευση του νόμου αυτού στα κέντρα υγείας και 
τους υγειονομικούς σταθμούς, εντάσσεται αυτοδικαίως 
στις συνιστώμενες κατά την παρ. 2 του άρθρου αυτού 
θέσεις, όμοιες προς αυτές που ήδη κατέχουν. Η ένταξη 
γίνεται με διαπιστωτική πράξη του Υπουργού Υγείας, 
Πρόνοιας και Κοινωνικών Ασφαλίσεων. Η προϋπηρεσία 
των εντασσόμενων υπαλλήλων προσμετρείται στη νέα 
τους θέση για κάθε περίπτωση, σύμφωνα με τις διατάξεις 
που ισχύουν για τον κλάδο στον οποίο υπάγονται οι 
θέσεις τους. Το προσωπικό που υπηρετεί στις θέσεις 
που καταργούνται εξακολουθεί να προσφέρει τις υπη¬ 
ρεσίες του στα κέντρα υγείας και τα περιφερειακά 
ιατρεία μέχρι τη σύσταση και πλήρωση των θέσεων 
όλων των κλάδων. Στο προσωπικό που προσφέρει τις 


υπηρεσίες του, σύμφωνα με την παράγραφο αυτή ε¬ 
ξακολουθεί να καταβάλλεται ως αποζημίωση το σύνολο 
των αποδοχών της θέσης που κατείχαν. 

Οι διατάξεις της παραγράφου αυτής ισχύουν και για 
τα κέντρα ψυχικής υγείας. 

Στα κέντρα υγείας συγκροτείται νοσηλευτική και διοι¬ 
κητική υπηρεσία της οποίας προίστανται υπάλληλοι 
σύμφωνα με τις κείμενες διατάξεις. Η συγκρότηση, οι 
αρμοδιότητες κ.λπ. καθορίζονται με απόφαση του Υ¬ 
πουργού Υγείας, Πρόνοιας και Κοινωνικών Ασφαλίσεων. 

2. Με κοινή απόφαση των Υπουργών Προεδρίας της 
Κυβέρνησης και Υγείας, Πρόνοιας και Κοινωνικών Α¬ 
σφαλίσεων, μετά από γνώμη της επιτροπής μετεκπαί¬ 
δευσης του άρθρου 2 του παρόντος, μπορεί να μετα- 
καλούνται, σε συνιστώμενες με αυτήν προσωρινές θέ¬ 
σεις, από το εξωτερικό Έλληνες και ξένοι επιστήμονες, 
αναγνωρισμένης επιστημονικής αξίας και κύρους με 
αποδεδειγμένο κλινικό ή εργαστηριακό ή ερευνητικό 
έργο και με αποδεδειγμένη από επίσημους επιστημο¬ 
νικούς τίτλους προϋπηρεσία σε υπεύθυνη θέση ανα¬ 
γνωρισμένων νοσηλευτικών, ερευνητικών ή εκπαιδευ¬ 
τικών κέντρων της αλλοδαπής και να προσλαμβάνονται 
με σύμβαση εργασίας ιδιωτικού δικαίου ορισμένου χρό¬ 
νου μέχρι ενός έτους. Οι παραπάνω προσωρινές θέσεις 
συνιστώνται στα νοσοκομεία και καταργούνται με την 
αποχώρηση εκείνων που τις κατέχουν. 

Με την ίδια ή άλλη απόφαση του Υπουργού Υγείας, 
Πρόνοιας και Κοινωνικών Ασφαλίσεων και του κατά 
περίπτωση αρμόδιου υπουργού ρυθμίζονται τα θέματα 
που αφορούν τους όρους παροχής των υπηρεσιών 
τους, τις αποδοχές τους και κάθε άλλη σχετική λε¬ 
πτομέρεια. ' 

3. Η παράγραφος 5 του άρθρου 40 του ν. 1397/1983, 
όπως αυτή προστέθηκε με το άρθρο 79 του ν. 2071/1992! 
αντικαθίσταται ως εξής: 

5. Με τη διαδικασία των διατάξεων των παραγράφων 
1 έως και 3 του άρθρου αυτού μπορεί να ανατίθενται 
σε ιατρούς του Ε.Σ.Υ. καθήκοντα προϊσταμένων γρα¬ 
φείων, τμημάτων και διευθύνσεων νομαρχιακών και κε¬ 
ντρικών υπηρεσιών του Υπουργείου Υγείας, Πρόνοιας 
και Κοινωνικών Ασφαλίσεων, στα οποία προβλέπεται 
κατά τον Οργανισμό του Υπουργείου, ότι προΓσταται 
ιατρός, καθώς ,« καθήκοντα προέδρων ή αντιπροέδρων 
Δ.Σ. νοσοκομείων. Για την παραπάνω τοποθέτηση α- 
παιτείται κοι η ούμφωνη γνώμη των ιοτρών. 

Οι ιατροί αυτοί κατά την άσκηση των παραπάνω 
καθηκόντων μπορούν να συνεχίζουν την επιστημονική 
συνεργασία με το νοσοκομείο τους και να συμμετέχουν 
στο πρόγραμμα εφημερίας. 

Οι ιατροί πριν την άσκηση των παραπάνω καθηκόντων 
παρακολουθούν μετά από απόφαση του Υπουργού Υ¬ 
γείας, Πρόνοιας και Κοινωνικών Ασφαλίσεων ειδικό 
τρίμηνο ταχύρρυθμο μετεκπαιδευτικό πρόγραμμα σε θέ¬ 
ματα δημόσιας υγείας στην Εθνική Σχολή Δημόσιας 
Υγείας, στην περίπτωση που από τον Οργανισμό του 
Υπουργείου προβλέπεται προϊστάμενος υγιεινολόγος 
ιατρός". 

4. Με απόφαση του Υπουργού Υγείας, Πρόνοιας και 
ΚοινωΥΓκών Ασφαλίσεων, τα νοσοκομεία που έχουν έδρα 
τους νομούς Αττικής και Θεσσαλονίκης, ή άλλους νο¬ 
μούς στους οποίους λειτουργούν περισσότερα του ενός 
νοσοκομεία, διασυνδέονται κατα συγκροτήματα μονάδων 
παροχής πρωτοβάθμιας, δευτεροβάθμιας ή τριτοβάθμιας 
περίθαλψης. 

Συνιστάται συντονιστικό συμβούλιο κατά συγκρότημα 
νοσοκομείων σε Αθήνα και Θεσσαλονίκη, καθώς και 

νομούς που λειτουργούν περισσότερα του ενός 
νοσοκομεία. 

Το συντονιστικό συμβούλιο συντονίζει τις κοινές δρα 
στηριδτητες των νοσοκομείων του συγκροτήματος (ε¬ 
φημερίες, επιστημονική και νοσηλευτική δραστηριότητα 
και συνεργασία) και εξασφαλίζει τη λειτουργία κοινών 
υπηρεσιών, τμημάτων και εργαστηρίων που συνιστώνται, 
συγχωνεύονται και καταργούνται με τη διαδικασία έκ¬ 
δοσης και τροποποίησης των οργανισμών των νοση¬ 
λευτικών ιδρυμάτων, με στόχο την υψηλής στάθμης 
παροχή υπηρεσιών υγείας. 

Το συντονιστικό συμβούλιο αποτελείται από τους 
προέδρους των νοσοκομείων του συγκροτήματος, έναν 
εκπρόσωπο των νοσοκομειακών ιατρών, που προτείνεται 
από τη διοίκηση της κορυφαίας ενιαίας συνδικαλιστικής 
οργάνωσης των νοσοκομειακών ιατρών, έναν εκπρό¬ 
σωπο του νοσηλευτικού προσωπικού όλων των νοσο¬ 
κομείων της χώρας, που προτείνεται από τη διοίκηση 
της κορυφαίας ενιαίας συνδικαλιστικής οργάνωσης αυ¬ 
τού και έναν εκπρόσωπο του Υπουργείου Υγείας, Πρό¬ 
νοιας και Κοινωνικών Ασφαλίσεων. Για κάθε μέλος 
ορίζεται αναπληρωτής. 

Η θητεία των μελών τακτικών και αναπληρωματικών 
είναι διετής. Η συγκρότηση των συντονιστικών συμ¬ 
βουλίων γίνεται με απόφαση του Υπουργού Υγείας, 
Πρόνοιας και Κοινωνικών Ασφαλίσεων. Με την ίδια 
απόφαση ορίζεται και ο πρόεδρος του συντονιστικού 
συμβουλίου. 

Με απόφαση του Υπουργού Υγείας, Πρόνοιας και 
Κοινωνικών Ασφαλίσεων ρυθμίζονται τα θέματα που 
αφορούν τη σύνθεση και συγκρότηση των συντονιστικών 
συμβουλίων, τις αρμοδιότητές τους, τον τρόπο λει¬ 
τουργίας τους, τη γραμματειακή υποστήριξή τους και 
τα καθήκοντα του προέδρου και των μελών. 

5. Οι καρδιολογικές μονάδες του Ε.Κ.Α.Β. υποχρεού- 
νται να υποστηρίζουν τα καρδιολογικά τμήματα των 
νοσοκομείων του Ε.Σ.Υ. και των Ν.Π.Ι.Δ. μη κερδοσκο¬ 
πικού χαρακτήρα, που εποπτεύονται και επιχορηγούνται 
από το Υπουργείο Υγείας, Πρόνοιας και Κοινωνικών 
Ασφαλίσεων. 

Με απόφαση του Υπουργού Υγείας, Πρόνοιας και 
Κοινωνικών Ασφαλίσεων οι ειδικευόμενοι καρδιολόγοι 
των νοσοκομείων, εφόσον είναι υπεράριθμοι, μπορούν, 
ύστερα από αίτησή τους, να υπηρετούν στις καρδιο¬ 
λογικές μονάδες του Ε.Κ.Α.Β. και να εντάσσονται ως 
υπεράριθμοι στη δύναμη του τμήματος που υποστηρίζει 
η καρδιολογική μονάδα. 

Το προσωπικό του Ε.Κ.Α.Β. (ιατροί, νοσηλευτές-νο- 
σηλεύτριες, πληρώματα ασθενοφόρων, οδηγοί-συνοδη- 
γοί ασθενοφόρων και υπάλληλοι άλλων ειδικοτήτων) 
που εκτελεί διατεταγμένη υπηρεσία με τα μέσα μετα¬ 
φοράς επειγόντων περιστατικών (ελικόπτερα, αεροπλά¬ 
να, αεροσκάφη, ειδικές κινητές μονάδες, ασθενοφόρα, 
πλωτά μέσα) ασφαλίζονται υποχρεωτικά, με δαπάνη του 
Δημοσίου, σε ασφαλιστική εταιρεία, σύμφωνα με τις 
ισχύουσες διατάξεις. 

Επίσης ασφαλίζεται υποχρεωτικά και κάθε άλλος ια¬ 
τρός που εντέλλεται από το Ε.Κ.Α.Β. για εκτέλεση 
υπηρεσίας. 

6. Η παράγραφος 3 του άρθρου 58 του ν. 2071/1992 
αντικαθίσταται ως εξής: 

'3. Κάθε τμήμα έχει επιστημονική αυτοτέλεια. Επι¬ 
στημονικός υπεύθυνος του τμήματος είναι ιατρός αντί¬ 
στοιχης ειδικότητας, που κατέχει οργανική θέση, προ- 
κειμένου δε για το φαρμακείο, φαρμακοποιός, που 
υπηρετεί στο τμήμα με βαθμό διευθυντή. Όταν δεν 


υπάρχει διευθυντής, επιστημονικός υπεύθυνος του τμή 
ματος ορίζεται επιμελητής Α' που κατέχει θέση οργανική, 
εκτός αν υπηρετεί διεθυντής με προσωποπαγή θέση, 
ο οποίος αναλαμβάνει προσωρινά τη διεύθυνση, μέχρι 
να πληρωθεί η οργανική θέση. Η επιλογή του επιμελητή 
Α' γίνεται από το Δ.Σ. του νοσοκομείου ύστερα από 
πρόταση της επιστημονικής επιτροπής, η οποία συνε- 
κτιμά ποιοτική προϋπηρεσία και αρχαιότητα τόσο στην 
ειδικότητα όσο και στο βαθμό των υπηρετούντων επι¬ 
μελητών Α' του τμήματος. · 

Σε περίπτωση που στο τμήμα ανήκουν μονάδες ή 
εργαστήρια με επικεφαλής διευθυντή, επιστημονικός και 
διοικητικός υπεύθυνός τους είναι ο οργανικός διευθυ¬ 
ντής του τμήματος·. 

7. Τα μέλη των εξεταστικών επιτροπών για την απο¬ 
νομή ιατρικής ειδικότητας, που προβλέπονται στο άρθρο 
10 του ν.δ. 3366/1955, αποτελούνται από. διευθυντές 
τμημάτων και από πανεπιστημιακούς καθηγητές, ή α¬ 
ναπληρωτές καθηγητές ή επίκουρους καθηγητές, απο¬ 
κλειστικά και μόνο της ίδιας ειδικότητας. Στις ειδικό¬ 
τητες, στις οποίες δεν υπάρχουν αντίστοιχοι διευθυντές 
ή καθηγητές, η επιτροπή συγκροτείται από ιατρούς 
συναφούς ειδικότητας. 

8. Στο τέλος της παραγράφου 1 του άρθρου 2 του 
ν. 1278/1982 'Για σύσταση. Κεντρικού Συμβουλίου Υ¬ 
γείας*, που επαναφέρεται σε ισχύ με το άρθρο 1 του 
παρόντος νόμου, προστίθεται εδάφιο ΙΓ, το οποίο έχει 
ως εξής: 

"ΙΓ. Έναν (1) τακτικό και έναν (1) αναπληρωματικό 
εκπρόσωπο των νοσοκομειακών ιατρών, που ορίζονται 
από τη διοίκηση της κορυφαίας ενιαίας συνδικαλιστικής 
οργάνωσης των νοσοκομειακών ιατρών. Εάν δεν υπάρχει 
ενιαία συνδικαλιστική οργάνωση, ορίζονται από τον 
Υπουργό Υγείας, Πρόνοιας και Κοινωνικών Ασφαλίσεων 
από υποψήφιους που προτείνονται ένας από κάθε 
δευτεροβάθμια συνδικαλιστική οργάνωση των νοσοκο¬ 
μειακών ιατρών*. 

Η παράγραφος 1, εδάφιο στ' του άρθρου 2 του ν. 
1278/1982, που επαναφέρεται σε ισχύ με το άρθρο 1 
του παρόντος νόμου, αντικαθίσταται ως εξής. 

■στ'. Δύο (2) τακτικούς και δύο (2) αναπληρωματικούς 
εκπροσώπους του νοσηλευτικού προσωπικού όλων των 
νοσοκομείων της χώρας, που ορίζονται από τη διοίκηση 
της κορυφαίας ενιαίας συνδικαλιστικής οργάνωσης αυ¬ 
τού. Εάν δεν υπάρχει ενιαία συνδικαλιστική οργάνωση, 
ορίζονται από τον Υπουργό Υγείας, Πρόνοιας και Κοι¬ 
νωνικών Ασφαλίσεων από υποψήφιους που προτείνονται 
ένας από κάθε δευτεροβάθμια συνδικαλιστική οργάνωση 
του προσωπικού αυτού*. 

9. Οι δευτεροβάθμιες υγειονομικές επιτροπές, που 
αναφέρονται στο άρθρο 6 του β.δ. 665/1962 περί της 
υγειονομικής περιθάλψεως των τακτικών πολιτικών υ¬ 
παλλήλων, των πολιτικών και στρατιωτικών συνταξιού¬ 
χων, των μελών των οικογενειών αυτών κ.λπ.* (ΦΕΚ 
167 τ.Α), αντικαθίστανται από τριμελείς ειδικές υγειο¬ 
νομικές επιτροπές, που αποτελούνται από νοσοκομεια¬ 
κούς ιατρούς και εδρεύουν στην Αθήνα και τη Θεσσα¬ 
λονίκη για όσους διαμένουν στη Μακεδονία και τη 
Θράκη. Η θητεία των μελών είναι ετήσια. Για κάθε 
μέλος ορίζεται αναπληρωτής. 

Με απόφαση του Υπουργού Υγείας, Πρόνοιας και 
Κοινωνικών Ασφαλίσεων ορίζεται ο τρόπος λειτουργίας 
των παραπάνω επιτροπών, τα καθήκοντα των μελών 
και καθορίζεται και κάθε άλλη σχετική λεπτομέρεια. Η 
συγκρότηση των παραπάνω επιτροπών πραγματοποιεί- 

ται με απόφαση του Υπουργού Υγείας, Πρόνοιας και 
Κοινωνικών Ασφαλίσεων. 

10. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων και ύστερα από γνώμη του 
ΚΕ.Σ.Υ., μπορεί ο ειδικευόμενος κατά τη διάρκεια της 
ειδίκευσης του να πραγματοποιήσει μέχρι έξι (6) μήνες 
άσκηση σε αναγνωρισμένο κέντρο του εξωτερικού, η 
δε άσκηση αυτή λογίζεται ως χρόνος ειδίκευσης και 
συνυπολογίζεται στο συμβατικό χρόνο ειδίκευσής του. 
Οι ιατροί αυτοί λαμβάνουν τις κανονικές αποδοχές τους 
ως ειδικευόμενοι. Μετά την επιστροφή τους θα υπο¬ 
βάλουν στο ΚΕ.Σ.Υ. πιστοποιητικό της μετεκπαιδεύσεώς 
τους. 

Με απόφαση του Υπουργού Υγείας, Πρόνοιας και 
Κοινωνικών Ασφαλίσεων καθορίζονται οι όροι και οι 
προϋποθέσεις για τη μετάβαση και άσκηση των ειδι¬ 
κευόμενων ιατρών στο εξωτερικό. 

Άρθρο 6 

Ιατρική διαφήμιση 

1. Από τη δημοσίευση του νόμου αυτού απαγορεύεται 
η ιατρική διαφήμιση, καθώς και η διαφήμιση εκ μέρους 
ιδιωτικών ιατρείων και οδοντιατρείων, ιδιωτικών πολυια- 
τρείων, ιδιωτικών οδοντιατρικών κέντρων, πολυδύναμων 
ή μη διαγνωστικών κέντρων και εργαστηρίων ή ιδιωτικών 
κλινικών. 

2. Στην έννοια της παραπάνω απαγόρευσης υπάγεται 
ενδεικτικά οποιαδήποτε ανάρτηση σε δημόσιο χώρο 
διαφημιστικών πινακίδων ή επιγραφών, αγγελίες, δημο¬ 
σιεύματα, διαφημιστικά έντυπα ή ανακοινώσεις, με ο- 
ποιοδήποτε μέσο δημοσιότητας, που γίνονται με σκοπό 
τη διαφήμιση. Στις παραπάνω απαγορεύσεις δεν υπά¬ 
γεται η ανάρτηση πινακίδων στο κτίριο εργασίας των 
ιατρών, σύμφωνα με τις αποφάσεις των ιατρικών συλ¬ 
λόγων. 

3. Στους παραβάτες αυτής της διάταξης επιβάλλεται 
η ποινή της ανάκλησης της άδειας ασκήσεως επαγγέ- 
ματος ή άδειας λειτουργίας μέχρι ένα (1) έτος. Σε 
περίπτωση υποτροπής η άδεια αφαιρείται οριστικά. 

4. Αρμόδια όργανα για τη διαπίστωση των παραβά¬ 
σεων του άρθρου αυτού ορίζεται το ΚΕ.Σ.Υ., το οποίο 
για το σκοπό αυτό συγκροτεί μόνιμη ειδική πειθαρχική 
επιτροπή, σύμφωνα με τις διατάξεις του άρθρου 4 παρ. 
4 του ν. 1278/1982. 

Άρθρο 7 

Πειθαρχικές ποινές ιατρών Ε.Σ.Υ. 

Στο άρθρο 77 του ν. 2071/1992 προστίθεται παρά¬ 
γραφος με αριθμό 11, η οποία έχει ως εξής: 

"11. Οι ποινές των παραγράφων 4 και 7 του παρόντος 
άρθρου επιβάλλονται υποχρεωτικώς στις περιπτώσεις 
που έχει εκδοθεί εις βάρος των ιατρών αμετάκλητη 
καταδικαστική απόφαση ποινικού δικαστηρίου για το 
αδίκημα της παρ. 1 περίπτωση β’ του άρθρου αυτού". 

Άρθρο 8 
Ειδικές ρυθμίσεις 

1. Στο τέλος της παραγράφου 2 του άρθρου 130 του 
ν. 2071/1992 προστίθεται εδάφιο γ' το οποίο έχει ως 
εξής: 

"γ. Στο Εθνικό Συμβούλιο Μεταμοσχεύσεων συμμε¬ 
τέχουν επιπλέον και δώδεκα (12) εκπρόσωποι εξ’ όλων 


των αναγνωρισμένων κρατικών μεταμοσχευτικων και 
ανοσοβιολογικών μονάδων της χώρας, καθώς και των 
επιστημονικών εταιρειών και των κοινωνικών φορέων, 
που ασχολούνται με τις μεταμοσχεύσεις σε όλα τα 
επίπεδα ενδιαφέροντος, που ορίζονται από τον Υπουργό 
Υγείας, Πρόνοιας και Κοινωνικών Ασφαλίσεων από υ¬ 
ποψήφιους που προτείνονται, ένας από κάθε αναγνω¬ 
ρισμένη μεταμοσχευτική και ανοσόβιολογική μονάδα, 
επιστημονική εταιρεία και κοινωνικό φορέα. 

Το Ε.Σ.Μ. συγκροτεί τριμελή εκτελεστική γραμματεία, 
που αποτελείται από τον πρόεδρο και δύο ακόμα μέλη 
που εκλέγονται από την ολομέλειά του με μυστική 
ψηφοφορία. Η εκτελεστική γραμματεία συντονίζει το 
έργο του Ε.Σ.Μ., εισηγείται στην ολομέλειά του τα 
θέματα για συζήτηση και έχει την ευθύνη για την 
προώθηση και υλοποίηση των επιλογών και αποφάσεων 
του Ε.Σ.Μ.’. 

2. Στο Υπουργείο Υγείας, Πρόνοιας και Κοινωνικών 
Ασφαλίσεων συνιστάται Διεύθυνση Ανάπτυξης Ιατρικού 
και Νοσηλευτικού Δυναμικού που αποτελείται από δύο 
τμήματα. Της Διεύθυνσης προΓσταται υπάλληλος κατη¬ 
γορίας ΠΕ του κλάδου διοικητικού, λογιστικού, ενώ στα 
τμήματα προΓσταται υπάλληλος της αντίστοιχης ειδι¬ 
κότητας, ιατρός και νοσηλευτής ή νοσηλεύτρια αντί¬ 
στοιχα. Η Διεύθυνση έχει την ευθύνη εξειδικευμένης 
επεξεργασίας μέτρων και το συντονισμό υλοποίησής 
τους για την οργάνωση και λειτουργία των ιατρικών και 
νοσηλευτικών υπηρεσιών. 

Με προεδρικό διάταγμα, που εκδίδεται με πρόταση 
των Υπουργών Προεδρίας της Κυβέρνησης, Οικονομι¬ 
κών και Υγείας, Πρόνοιας και Κοινωνικών Ασφαλίσεων, 
ρυθμίζονται όλα τα σχετικά θέματα που αφορούν την 
οργάνωση, στελέχωση και λειτουργία της παραπάνω 
Διεύθυνσης. 

3. Στο Ε.Κ.Α.Β. λειτουργεί επταμελές επιστημονικό 
συμβούλιο, μέλη του οποίου είναι ιατροί ή άλλοι επι¬ 
στήμονες με αποδεδειγμένη γνώση και ενασχόληση 
στην άσκηση της επείγουσας προνοσοκομειακής ιατρι¬ 
κής και με ανάλογη προσφορά στην οργάνωση και 
ανάπτυξη συστημάτων επείγουσας προνοσοκομειακής 
ιατρικής. Η συγκρότηση του επιστημονικού συμβουλίου 
γίνεται με απόφαση του Υπουργού Υγείας, Πρόνοιας 
και Κοινωνικών Ασφαλίσεων, ύστερα από πρόταση του 
Δ.Σ. του Ε.Κ.Α.Β.. Η θητεία των μελών του επιστημονικού 
συμβουλίου είναι τριετής. Επιτρέπεται η αντικατάσταση 
μέλους του επιστημονικού συμβουλίου μετά από πλήρως 
αιτιολογημένη απόφαση για το υπόλοιπο της θητείας 
του. Η αντικατάσταση και ο ορισμός του αντικαταστάτη 
γίνεται με τη διαδικασία του αρχικού διορισμού. Μέχρι 
να ορισθεί αντικαταστάτης το επιστημονικό συμβούλιο 
λειτουργεί νόμιμα με τα λοιπά μέλη του. 

4. Το τέταρτο εδάφιο του άρθρου 3 του ν. 2161/1993 
αντικαθίσταται ως εξής: 

"Ο πρόεδρος και ο αντιπρόεδρος του Δ.Σ. είναι 
πλήρους ή μερικής απασχόλησης. Με την απόφαση 
διορισμού του προέδρου και του αντιπροέδρου του 
οργανισμού κατά των ναρκωτικών ορίζεται και το κα¬ 
θεστώς πλήρους ή μερικής απασχόλησής τους στον 
οργανισμό". 

5. Στην παράγραφο 4 του άρθρου 56 του ν.2071/1992 
προστίθεται εδάφιο, το οποίο έχει ως εξής: 

"Μέχρι να εκδοθεί το ως άνω προεδρικό διάταγμα 
εφαρμόζονται οι διατάξεις του π.δ. 87/1986 (ΦΕΚ 32 
Α") "ενιαίο πλαίσιο οργάνωσης των νοσοκομείων", οι 
οποίες καταργούνται με την έκδοση του νέου προε- 

δρικού διατάγματος. 

6. Οι υπάλληλοι και λειτουργοί του κατά το άρθρο 1 
του ν. 1256/1982 δημόσιου τομέα, που διορίζονται σε 
θέσεις διοικητών, υποδιοικητών, προέδρων και αντι¬ 
προέδρων νομικών προσώπων δημοσίου και ιδιωτικού 
δικαίου, που εποπτεύονται από το Υπουργείο Υγείας, 
Πρόνοιας και Κοινωνικών Ασφαλίσεων, μπορούν να 
λαμβάνουν, κατ' επιλογή τους, είτε τις αποδοχές της 
θέσης στην οποία διορίζονται είτε πς αποδοχές της 
θέσης που κατείχαν πριν από το διορισμό τους. 

Οι διατάξεις της παρούσας παραγράφου εφαρμόζονται 
αναδρομικά και για όσους διορίστηκαν στις θέσεις αυτές 
μετά την 1η Σεπτεμβρίου 1993. 

7. Επαναφέρονται σε ισχύ οι διατάξεις του άρθρου 
12 του ν. 1397/1983, οι οποίες ισχύουν και για πς κατά 
τη δημοσίευση του νόμου αυτού εκλεγμένες επιστημο¬ 
νικές επιτροπές. Το άρθρο 60 του ν. 2071/1992 κα- 
ταργείται. 

8. Το άρθρο 142 του ν. 2071/1992 καταργείται από 
της ισχύος του. 

9. Στον πρόεδρο του διοικητικού συμβουλίου του 
Κρατικού Θεραπευτηρίου - Κέντρου Υγείας Λέρου κα¬ 
ταβάλλεται πάγια μηνιαία αποζημίωση για έξοδα κίνησης 
και διαμονής, ισόποση με το 80% του μηνιαίου μισθού 
του, ως προέδρου του Δ.Σ., εφόσον δεν είναι μόνιμος 
κάτοικος Λέρου. Η διάταξη αυτή ισχύει αναδρομικά από 
την ημερομηνία διορισμού του τελευταίου διοικηπκού 
συμβουλίου. 

10. Σε πόλεις κάτω των 100.000 κατοίκων, δύναται 

να εφαρμόζεται το άρθρο 3 παρ. 1β του β.δ. 675/1968 
(ΦΕΚ 239) για καταστήματα τα οποία ανήκουν σε ε- 
παγγελματίες φαρμακοποιούς και τα οποία περιήλθαν 
στην ιδιοκτησία τους ή στη μισθωτική τους χρήση μέχρι 
την 20.9.1991. Χμ 

Άρθρο 9 
Θέματα ιατρών 

1. Στο τέλος της παραγράφου 3 του άρθρου 82 του 
ν. 2071/1992 προστίθεται εδάφιο, που έχει ως εξής: 

Όι ιατροί που πάσχουν από ομόζυγο β- μεσογειακή 
αναιμία, δρεπανοκυτταρική και μικροδρεπανοκυτταρική 
αναιμία, καθώς και οι αιμορροφυλικοί, προσλαμβάνονται 
για ειδίκευση ως υπεράριθμοι, για την άσκησή τους 
στην ειδικότητα και στο νοσοκομείο ή κλινική της 
επιλογής τους. 

Η διάταξη της παραγράφου 5 του άρθρου 23 του ν. 
2071/1992 ισχύει και για τους ιατρούς αυτούς". 

2. Οι διατάξεις του άρθρου 70 του ν. 2071/1992, για 
τη θητεία των ιατρών του Ε.Σ.Υ., εξακολουθούν να 
ισχυουν και εφαρμόζονται μόνο για τις θέσεις των 
επιμελητών Β και Γ, που προκηρύσσονται μετά τη 
δημοσίευση του παρόντος νόμου. 

3. Η προβλεπόμενη με τις διατάξεις του άρθρου 19 
του ν. 1586/1986 κανονική άδεια χορηγείται στους 
ειδικευόμενους ιατρούς, δια του αθροιστικού υπολογι¬ 
σμού της προϋπηρεσίας τους, έστω και μη συνεχούς. 

4. Στο τέλος της παραγράφου 1 του άρθρου 88 του 
ν. 2071/1992 προστίθεται εδάφιο, το οποίο έχει ως 
εξής: 

Σε ενεργό εφημερία υποχρεούνται και οι κτηνίατροι 
οι οποίοι υπηρετούν στα νοσοκομεία και τα κέντρα 
υγείας και λαμβάνουν την εκάστοτε οριζόμενη αποζη¬ 
μίωση για υπερωριακή απασχόληση, σύμφωνα με τα 
παραπάνω". 


5. Ιατροί του κλάδου ιατρών Ε.Σ.Υ., των οποίων ο 
διορισμός σε άλλη θέση του κλάδου αυτού ακυρώνεται 
με διοικητική πράξη ή δικαστική απόφαση, επαναδιορί- 
ζονται αυτοδικαίως στην προηγούμενη θέση τους εάν 
είναι κενή. 

Εάν η θέση αυτή .έχει πληρωθεί ή προκηρυχθεί, 
επαναδιορίζονται σε ομοιόβαθμη προσωποπαγή θέση, 
που συνιστάται με την απόφαση επαναδιορισμού στην 
ίδια υγειονομική περιφέρεια και με την ίδια εργασιακή 
σχέση που είχαν. 

6. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, ύστερα από γνώμη του ΚΕ.Σ.Υ. 
συνιστώνται θέσεις υπεράριθμων έμμισθων ειδικευόμε¬ 
νων ιατρών. Στις θέσεις αυτές θα ενταχθούν οι ιατροί 
με ιθαγένεια κράτους-μέλους της Ευρωπαϊκής Ενωσης 
που υπηρετούν ως υπεράριθμοι υπότροφοι και θα το- 
ποθετηθούν οι ιατροί της αυτής κατηγορίας, που έχουν 
υποβάλει αιτήσεις για ειδίκευση μέχρι την 15.7.1992. 

Αφού συμπληρωθεί η εκπαίδευση των ιατρών οι θέσεις 
αυτές καταργούνται. 

Άρθρο 10 

Δαπάνες νοσηλευτικών ιδρυμάτων 

1. Οι δαπάνες των νοσηλευτικών ιδρυμάτων, που 
μετατράπηκαν σε Ν.Π.Δ.Δ. και ηπήχθησαν στις διατάξεις 
του ν.δ. 2592/1953 και που πληρώθηκαν από αυτά χωρίς 
να προβλέπονται από την ισχύουσα νομοθεσία σε βάρος 

του προϋπολογισμού τους, θεωρούνται νόμιμες εφόσον 
αυτές; 

α. αφορούν έργα, εργασίες, προμήθειες, αμοιβές 
καθώς και πάσης φύσεως επιδόματα, 
β. έχουν πληρωθεί μέχρι την 31.12.1989, 
γ. έχουν βεβαιωθεί από τις αρμόδιες επιτροπές και 
λοιπά όργανα η εκτέλεση των έργων, εργασιών προ¬ 
μηθειών και η απασχόληση των εργασθέντων και 
δ. δεν έχουν ακυρωθεί από τον Υπουργό Υγείας, 
Πρόνοιας και Κοινωνικών Ασφαλίσεων οι σχετικές πρά¬ 
ξεις των νοσηλευτικών ιδρυμάτων. 

2. Καταλογισμοί που έγιναν για δαπάνες της προη¬ 
γούμενης παραγράφου κατά το μέρος που δεν έχουν 
εκτελεσθεί δεν εκτελούνται και τα τυχόν βεβαιωθέντα 
εις βάρος των καταλογισθέντων υπολόγων ποσά δια¬ 
γράφονται. * 


Άρθρο 11 

Προθεσμία προσαρμογής ιδιωτικών κλινικών 

Η προβλεπόμενη από την παρ. 4 του άρθρου 53 του 
ν^ 1892/1990 προθεσμία προσαρμογής των ιδιωτικών 
κλινικών, που είχε παραταθεί με την υπ' αρ. Α3α οικ. 
6147/24.6.92 (ΦΕΚ471 Β ) υπουργική απόφαση και είχε 
τροποποιηθεί με το άρθρο 31 του ν. 2161/1993 (ΦΕΚ 
119 Α') παρατείνεται μέχρι 31.12.1994. 

Εντός του πρώτου εξαμήνου της προθεσμίας αυτής, 
η κάθε κλινική υποχρεούται, σε ό,τι αφορά τον αριθμό 
του προσωπικού, να έχει προσλάβει τουλάχιστον το 
50% του υπολοιπομένου, για ό,τι δε αφορά τον εξο¬ 
πλισμό να έχει τουλάχιστον κινήσει αποδεδειγμένα τη 
διαδικασία προμήθειάς του. Σε αντίθετη περίπτωση ε¬ 
πιβάλλονται με απόφαση του αρμόδιου νομάρχη οι 
προβλεπόμενες από το άρθρο 21 του π.δ. 247/1991 
(ΦΕΚ 93 Α’) κυρώσεις στο ανώτατο όριό τους. Εάν με 
τη λήξη της ανωτέρω προθεσμίας δεν έχει ολοκληρωθεί 
η προσαρμογή, αφαιρείται η άδεια λειτουργίας με από¬ 
φαση του νομάρχη. 

Άρθρο 12 
Τελικές διατάξεις 

1. Με αποφάσεις του Υπουργού Υγείας, Πρόνοιας 
και Κοινωνικών Ασφαλίσεων και του κατά περίπτωση 
αρμόδιου υπουργού ρυθμίζονται τα κάθε είδους ειδικό¬ 
τερα τεχνικά ή λεπτομερειακά θέματα για την εφαρμογή 
των διατάξεων αυτού του νόμου. 

2. Από τη δημοσίευση του παρόντος νόμου καταρ- 
γούνται τα άρθρα 1, 2, 4, 5, 6. 7, 8, 9, 10, 15, 17, 18, 

19, 22 παρ. 3 εδάφιο δεύτερο, 39, 41, 42, 43, 44, 45, 

46 63 παρ. 6, 70 παρ. 6. 71 παρ. 1, 2, 3, 7, 8 και 9, 

73 "παρ. 2, 76 και 153 του ν. 2071/1992, καθώς και 
κάθε άλλη γενική ή ειδική διάταξη που είναι αντίθετη 
στις διατάξεις του νόμου αυτού ή ρυθμίζει διαφορετικά 
θέματα του νόμου αυτού. 

Άρθρο 13 

Τέκνα πολυτέκνων και πολύτεκνοι σπουδαστές, που 
είχαν εγγραψεί μέχρι και το ακαδημαϊκό έτος 1991-1992 
και φοιτούσαν σε εκπαιδευτικά ιδρύματα της αλλοδαπής, 
μετεγγράφονται το ακαδημαϊκό έτος 1993-94, κατ' ε¬ 
ξαίρεση των διατάξεων του άρθρου 1 του ν. 1966/1991 
(ΦΕΚ 147 Α'), χωρίς εξετάσεις και ποσοτικό περιορισμό, 
σε ισότιμο και αντίστοιχο τμήμα ελληνικού Α.Ε.Ι. ή Τ.Ε,Ι., 
κατά περίπτωση, εφόσον έχουν περατώσει με επιτυχία 
όλα τα μαθήματα, τουλάχιστον, των δύο πρώτων εξα¬ 
μήνων ή του πρώτου έτους σπουδών στη σχολή προέ¬ 
λευσης. 

Με απόφαση του Υπουργού Εθνικής Παιδείας και 
Θρησκευμάτων καθορίζονται τα δικαιολογητικά, ο χρό¬ 
νος υποβολής τους, το εξάμηνο σπουδών που μετεγ- 
ράφονται και κάθε άλλη σχετική λεπτομέρεια για την 
εφαρμογή της διάταξης αυτής. 

Άρθρο 14 
Κύρωση απόφασης 

1. Κυρώνεται και έχει εφεξής ισχύ νόμου η υπ* αριθ. 
1169 από 3.2.1994 απόφαση των Υπουργών Εργασίας 
και Δημόσιας τάξης -Καθορισμός χρονικών ορίων λει¬ 
τουργίας κέντρων διασκεδάσεως και συναφών κατα¬ 
στημάτων" (Β* - 96/14.2.1994), η οποία έχει ως εξής: 
"Αριθ. 1.159 

Καθορισμός χρονικών ορίων λειτουργίας κέντρων δια- 
σκεδάσεως και συναφών καταστημάτων 

Ο! ΥΠΟΥΡΓΟΙ 

ΕΡΓΑΣΙΑΣ ΚΑΙ ΔΗΜΟΣΙΑΣ ΤΑζ:ΗΣ 

Έχοντας υπόψη: 

1. Τις διατάξεις των άρθρων 2 και 3 του π.δ. 327/1992. 

2. Τις διατάξεις του άρθρου 42 του ν. 1892/1990, 
όπως τροποποιήθηκαν και ισχύουν. 

3. Τις διατάξεις του άρθρου 18 παρ. 7 του ν. 
1481/1984. 

4. Τις διατάξεις περί κοινής ησυχίας και τον αποτε¬ 
λεσματικότερο έλεγχο της λειτουργίας των δημοσίων 
κέντρων με σκοπό την εξασφάλιση της δημόσιας τάξης 
και ασφάλειας. 

5. Το γεγονός ότι από τις διατάξεις της παρούσας 
απόφασης δεν προκαλούνται δαπάνες σε βάρος του 
Κρατικού Προϋπολογισμού, αποφασίζουμε: 


Άρθρο 1 

1. Τα χρονικά όρια λειτουργίας των κέντρων διασκε- 
δάσεως, λεσχών, ταβερνών, εστιατορίων, μπάρ, καφε¬ 
τεριών, αναψυκτηρίων, μαγειρίων, ζαχαροπλαστείων, πι¬ 
τσαριών, καφενείων, γαλακτοπωλείων, κυλικείων και λοι¬ 
πών συναφών καταστημάτων εστιάσεως και προσφοράς, 
για άμεση εντός αυτών κατανάλωσή, αναψυκτικών και 
οινοπνευματωδών ποτών, καθορίζονται ως εξής: 
α. Τις ημέρες Κυριακή έως και Πέμπτη. 

(1) Μέχρι 02.00* ώρα της επομένης ημέρας, κατά το 
χρονικό διάστημα από 1ης Οκτωβρίου έως 31ης Μαρτίου. 

(2) Μέχρι 2.30 ώρα της επομένης ημέρας, κατά το 
χρονικό διάστημα από 1ης Απριλίου έως 30ής Σεπτεμ¬ 
βρίου. 

β. Κάθε Παρασκευή μέχρι 03.00* ώρα της επομένης, 
για όλο το έτος. 

γ. Κάθε Σάββατο καθώς και τις παραμονές των επι¬ 
σήμων αργιών μέχρι 03.30* ώρα της επομένης ημέρας, 
για όλο το έτος. 

δ. Στις ανωτέρω (α), (β) και (γ) περιπτώσεις δεν 
επιτρέπεται η επαναλειτουργία αυτών πριν από την 
06.00* ώρα. 

ε. Χωρίς χρονικό περιορισμό την παραμονή και την 
ημέρα των Χριστουγέννων, την παραμονή της Πρωτο¬ 
χρονιάς, την Τσικνοπέμπτη, τα δύο τελευταία Σαββα¬ 
τοκύριακα του Τριωδίου, την παραμονή και ημέρα εορτής 
του τοπικού πολιούχου Αγίου, όταν ισχύει και τοπική 
αργία, καθώς και κατά τη διάρκεια τοπικών, θρησκευτικών 
ή άλλων λαϊκών πανηγυριών. 

2. Κατ* εξαίρεση των καθοριζομένων στην προηγού¬ 
μενη παράγραφο επιτρέπεται να λειτουργούν χωρίς 
χρονικό περιορισμό: 

α. Τα εστιατόρια, ταβέρνες, κυλικεία ή καφενεία που 
βρίσκονται μέσα σε χώρους λιμένων, αερολιμένων, σι¬ 
δηροδρομικών σταθμών, σταθμών υπεραστικών λεωφο¬ 
ρείων, σε οργανωμένες μόνιμες αγορές συγκέντρωσης 
και διάθεσης προϊόντων (μόνιμες λαχαναγορές κ.λπ.) 
και στα πρατήρια υγρών καυσίμων των εθνικών δρόμων, 
όταν και όσο αυτά διανυκτερεύουν. 

β. Τα καταστήματα που παρασκευάζουν και προσφέ¬ 
ρουν αποκλειστικά πατσά. 

γ. Στα ανωτέρω καταστήματα των εδαφίων (α) και 
(β) της παρούσας παραγράφου δεν επιτρέπεται η προ¬ 
σφορά οινοπνευματωδών ποτών και η λειτουργία μου¬ 
σικής μετά από τις ώρες που για κάθε ημέρα καθορί¬ 
ζονται από τα εδάφια (α), (β) και (γ) της παρ. 1 του 
παρόντος άρθρου. 

3. Δεν αποτελεί παράβαση των διατάξεων της πα¬ 
ρούσας η καθυστέρηση λήξης της λειτουργίας επί 20λε- 
πτο προς αποχώρηση των πελατών. 


Άρθρο 2 


1. Η ισχύς της παρούσας άονεται δέκα ημέρες από 


της δημοσιεύσεως. - 
2. Η απόφαση αυτή να 
της Κυβερνήσεως. 


δημοσιεϋθεί στην Εφημερίδα 
Αθήνα, 3 Φεβρουάριου 1994 


ΟΙ ΥΠΟΥΡΓΟΙ 

ΕΡΓΑΣΙΑΣ ΔΗΜΟΣΙΑΣ ΤΑΞΗΣ 

Ευάγγελος Γιαννόπουλος Στυλιανός-Άγγελος 

Παπαθεμελής’ 

2. Με κοινές αποφάσεις των Υπουργών Εργασίας και 
Δημόσιας Τάξης ρυθμίζονται ανά κατηγορία και περιοχή 
οι ώρες λειτουργίας των κέντρων διασκεδάσεως, λε¬ 
σχών, καταστημάτων και αιθουσών διενέργειας τεχνικών 
παιγνίων, των καταστημάτων εστιάσεως και των λοιπών 
συναφών καταστημάτων. Για την έκδοση των αποφά¬ 
σεων αυτών απαιτείται προηγούμενη γνώμη του Ανώ¬ 
τατου Συμβουλίου Εργασίας και των ενδιαφερομένων 
οργανώσεων εργοδοτών και εργαζομένων, οι οποίοι 
καλούνται να εκφράσουν γραπτώς τη γνώμη τους μέσα 
σε αποκλειστική προθεσμία είκοσι (20) ημερών μετά 
την πάροδο της οποίας μπορεί να εκδίδονται οι σχετικές 
αποφάσεις. 

3. Οι παραβάτες της κυρούμενης απόφασης, καθώς 
και αυτών που εκδίδονται κατ“ εξουσιοδότηση των δια¬ 
τάξεων της προηγούμενης παραγράφου του παρόντος 
άρθρου, τιμωρούνται με τις ποινές που προβλέπονται 
από τις διατάξεις της παραγράφου 7 του άρθρου 42 
του ν. 1892/1990 (ΦΕΚ 101 Α’), όπως αντικαταστάθηκε 
με το άρθρο 23 του ν. 1957/1991 (ΦΕΚ 114 Α’). 

•Αρθρο 15 
Ισχύς του νόμου 

Η ισχύς του νόμου αυτού αρχίζει από τη δημοσίευσή 
του στην Εφημερίδα .της Κυβερνήσεως, εκτός εάν 
ορίζουν διαφορετικά οι επί μέλους διατάξεις. 


Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 11 Μαρτίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 


ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ 

ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ 

Δ. ΚΡΕΜΑΣΤΙΝΟΣ 


ΕΡΓΑΣΙΑΣ 

Ε. ΓΙΑΝΝΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Δ. ΦΑΤΟΥΡΟΣ 


ΔΗΜΟΣΙΑΣ ΤΑΞΗΣ 

ΣΤΥΛ.-ΑΓΓ. ΠΑΠΑΘΕΜΕΛΗΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 11 Μαρτίου 1994 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Γ. ΚΟΥΒΕΛΑΚΗΣ 


α 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



